''Hamlet'', Guayominí Producciones (Asturias).
2025-10-10 12:30 - 14:00 (Europe/Madrid) | Teatro Cervantes, P.º de la Constitucion, 35, Arnedo, La Rioja, 26580
“Hamlet: zer du printze honek denek antzeztu nahi izateko? Drama sakona da ala kulebroia? Erotuta dago ala eroarena egiten du?”. Arantxa, Hugo eta Patricia, ideia desberdinak dituzten aktoreak, publikoari nahi duena ematen saiatuko dira, baina etengabe eteten diote elkarri. Betiereko bakarrizketetan galdu gabe antzezlana amaitzea lortuko dute? Beren bizitzako saio absurdu eta dibertigarriena egitea lortuko dute? Eta zer nahi du XXI. mendeko publikoak?
Erritmo frenetikoarekin, zuzeneko abestiekin eta ikus-entzuleen parte-hartzearekin, ‘Hamlet’en bertsio hau barre eta ezusteko errusiar mendia izango da.
Guayominí konpainia eszenikoa da, 2015ean sortua, eta haur eta gazteei zuzendutako ikuskizunak ekoiztean ardaztua. Sortu zenetik, oso presentzia nabarmena eduki du eskualde- eta nazio-mailan, eta kritikarien eta publikoaren txaloak eta aitortza jaso ditu.
Guayominík Gijóngo Udalaren babesa jaso du, INAEMena, ASSITEJena, zenbait egonaldi artistiko egin ditu Asturiasko Printzerriko Baliabide Eszenikoen Zentroan, eta 2023an Oh! sari entzutetsua jaso zuen, Asturiasko antzerkian bikaintasuna aitortzen duen saria.
Guayominí TeVeo, EscenaAsturias eta ASSITEJ España elkarteetako bazkidea da. Sortu dituen azken ikuskizunen artean hauek daude: ‘Hamlet’ (2024), ‘caLORCAlor’ (2022), ‘Soy Cenizo’ (2022) eta ‘Blancanieves XXI’ (2019).

Sarrera librea lekuak bete arte.

''Progreso'', Olatz Gorrotxategi (Euskadi)
2025-10-10 20:30 - 21:30 | Fantasio Antzokia, Av. de los Emigrantes, 16, 33.710 Navia, Asturias., Navia, Asturias, 33710
‘Progreso’ plastikoari eta giza espezieari buruzko ikuskizuna da. Denbora errealean grabatutako erreportajea da, non hiru dokumentalistak objektu bizigabeen bilduma bat interpretatzen duten. Gure antzera sortutako gizarte bat da, grabazio-set bateko landare sintetiko batean kokatua. Planeta baten kolapsoa da. Honelako zerbait esaten duen sinopsi faltsu bat da: “Bienvenue, merci, mon ami”. Zerbaiten hasiera edo amaiera da.
Antzerki-dokumentuko performance-pieza bat da, irakurtzen dakiten “homo sapiensentzat”. Plastikoa txarra dela baina jendea ona dela esaten duen ikuskizuna da.
Performancean lizentziaduna eta Arte Eszenikoetan diplomaduna, Olatz Gorrotxategi eszena-zuzendaria da, dramaturgoa, aktorea eta arte eszenikoetako irakaslea, eta esperientzia zabala du kudeaketa eta ekoizpen eszenikoan.
Bere lana ekoizpen propiora eta Estatuko eta Euskadiko beste konpainia batzuekin elkarlanean aritzera bideratuta dago. Bere teknikan, dramaturgian eta lengoaia berrietan ikertzea eta antzerki-dokumentuan duen esperientzia nabarmentzen dira.

Sarrerak 5 €-tan. Salmenta aurreratua Uniticket-en eta emanaldia baino ordubete lehenago Teatro Fantasioko leihatilan.
